Grønne Studenter

Grønne Studenter (GS) er Miljøpartiet De Grønnes studentorganisasjon. Formålet med organisasjonen er å bidra til debatt og politikkutforming ut ifra et grønt student- og forskningsperspektiv, samt å spre grønt engasjement på læresteder for høyere utdanning.

 Historie 
Oslo Grønne Studenter ble stiftet 8. mai 1989, rundt et halvt år etter Miljøpartiet De Grønne (MDG). Lenge var Oslo GS studentorganisasjonens eneste organ, og tidvis lå GS nærmest død. Rundt 2008 ble det blåst liv i organisasjonen av blant andre Hanna Marcussen og Knut Falk Qvigstad, som etterhvert gikk over til å jobbe fulltid i moderpartiet. Med tiden ble det også opprettet lokallag andre steder enn Oslo.

Grønne Studenter ble formelt stiftet 25. april 2013. Ett år senere, 29. mars 2014 avholdt Grønne Studenter sitt første ordinære landsmøte, på Chateau Neuf i OsloGrønne Studenters landsmøte 2014, gronnestudenter.no. Alle de fire daværende lokallagene (Oslo, Bergen, Ås og Trondheim) var representert. På møtet ble det opprettet et organisasjonsutvalg til å jobbe med ekspansjon og støtte for lokallag. Det påfølgende året ble antallet lokallag doblet, fra 4 til 8. På neste årsmøte i GS, 28. februar 2015, ble organisasjonsutvalget erstattet av et mer generelt arbeidsutvalg.

Parallelt med etableringen av GS som nasjonal organisasjon, har lokallagene tatt initiativ til grønne lister ved sine studentparlamenter. Grønn Liste ved Universitetet i Bergen debuterte i 2014 med 15,1% av stemmene, og ble tredje største fraksjon i sitt studentparlament]. Siden har Grønn Liste ved Universitetet i Tromsø debutert som tredje største fraksjon der og Grønn Liste ved Universitetet i Oslo stilte til valg for første gang i mars 2015. Der fikk de en oppslutning på 13,7 %, tilsvarende 4 mandater .

 Organisasjon 
Tidligere hadde Grønne Studenter i likhet med Miljøpartiet De Grønne og Grønn Ungdom to talspersoner av forskjellig kjønn. Men siden januar 2018 har Grønne Studenter en leder. Lederen er en del av arbeidsutvalget, som består av en generalsekretær og ordinære arbeidsutvalgmedlemmer. Lokallagene har egne styrer som organiserer aktiviteten på de ulike lærestedene.

Grønne Studenter er representert med 1 stemme i MDG sitt landsstyre, og 4 delegater med stemmerett på MDGs landsmøte.

Pr. februar 2019 har Grønne Studenter lokallag i Oslo, Drammen, Bø, Bergen, Agder , Tromsø, Trondheim og Ås, og en aktiv tilstedeværelse på blant andre Universitetet i Oslo, NTNU, Universitetet i Bergen og Norges miljø- og biovitenskapelige universitethttp://gronnestudenter.no/. Siden landsmøtet i 2019 regnes et medlem offisielt som en som har meldt seg inn i MDG, som er student og er over 18 år. Fra landsmøtet i 2024 ble det ikke lenger et alderskrav for å være medlem.

I motsetning til Grønn Ungdom, som er en rusfri organisasjon, tillater Grønne Studenter alkohol på sine arrangementer.

 Politikk 
Som studentorganisasjon står Grønne Studenter fritt til å ha sine egne fokusområder. GS har tatt opp avfallshåndtering og forbruk (inkludert kjøttforbruk)Norsk matkultur, leserbrev fra Oslo GS i Unviersitas, 16.1.2013), og oppmuntret til «dumpster diving» - det vil si å forsyne seg med fullt brukbar mat som blir kastet av butikker.Hils på Arne — gratismatkjøleskapet vårt! , trondheim.gronnestudenter.no GS er opptatt av klimaendringenehttp://grontuio.wordpress.com/2012/08/31/et-gront-parti-pa-blindern/, og har protestert mot at petroleumsindustrien deltar på «Energidagen» på Universitetet i Oslo.http://universitas.no/leserbrev/57181/haplos-energidag. I 2018 har organisasjon i større grad vært synlige i nasjonale media.

 Ledelse 
PeriodeLeder/TalspersonerGeneralsekretær2025-2026Oskar August Bonafede HeggernesKaja Bengtson2024-2025Christopher Bergli HermansenKaja Bengtson2023-2024Christopher Bergli HermansenMari Henrikke Haga2022-2023Magnus DybdahlAndrea Nesvik Voss / Mari Henrikke Haga2021-2022Kim André NielsenAndré Jonassen 2020-2021Tor Malnes GrobstokAndré Jonassen2019-2020Vemund H. JernslettenJohn S. Jannesson2018-2019Signe Bakke SølbergJohn S. Jannesson2017-2018Margrethe Voll StoraasJan Kristoffer JohnsenSilje Bjordal2016-2017Silje Christine AndersenEndre Borgen MælandEline Aresdatter Haakestad2015-2016Ingrid FjellbergEndre Borgen MælandJens Petter Grini Pedersen2014-2015Julie MørchMagnus Rees-2013-2014Angelica Konstanse OlsenGeir Storli Jensen-

Referanser

 Eksterne lenker 


Kategori:Etableringer i 1989
Kategori:Studentforeninger i Norge